Elundkond

Elundkonnaks ehk elundisüsteemiks ehk organisüsteemiks (inglise keeles organ system) nimetatakse paljudel kõrgematel organismidel sarnase päritolu ja samu funktsioone täitvate elundite (organite) kogumit ehk terviklikku süsteemi."Meditsiinisõnastik" 171:2004.

Kõik elundkonnad on omavahel talitluslikult ja ehituslikult seotud ning moodustavad ühtse terviku – organismi. 

Elundkonna kõrval tarvitatakse ka mõistet "aparaat", näiteks hõlmab kuse-suguaparaat kuse- ja suguelundeid.Arne Lepp. "Inimese anatoomia, I osa. Liikumisaparaat, siseelundid", Tartu Ülikooli Kirjastus, lk 31,2013, ISBN 978-9949-32-239-8. 

Elundite rühmitamist elundkondadeks uurib anatoomiateaduse allharu süstemaatiline anatoomia. 

Loomaanatoomia

Roomajatel
Madudel

Madude elundkondi on vähe uuritud, kuid erialakirjanduses eristatakse neil järgmisi elundisüsteeme: skeletisüsteem, lihaste süsteem, hingamiselundkond, seedeelundkond, urogenitaalsüsteem, sisesekretsioonisüsteem, meeleelundid, närvisüsteem ning lümfisüsteem ja mürkmadudel mürgiaparaat. 

Inimese anatoomia
Inimese elundkonnad

Inimese elundkonnad on
katteelundkond
tugi- ja liikumiselundkond
vereringeelundkond
hingamiselundkond
seedeelundkond
erituselundkond (kuseelundid)
närvisüsteem ja meeleelundkond
endokriinsüsteem
immuunsüsteem
lümfisüsteem
kuse-suguelundkond.

M. Roosalu liigitus (2010)

M. Roosalu liigitab inimese elundkonnad järgmiselt: tugi- ja liikumiselundkond, seedeelundkond, hingamiselundkond, kuse-suguelundkond, sisesekretoorsed näärmed, südame-veresoonkond, närvisüsteem, meeleelundid.Meeli Roosalu. "Inimese anatoomia", Kirjastus Koolibri, 2010, ISBN 978-9985-0-2606-9.

 Viited 

 Vaata ka 
Cerebrospinal Venous System
reniin-angiotensiin-aldosteroon-süsteem

Kategooria:Anatoomia
Kategooria:Füsioloogia